Mattheus 27:66 "Hulle het toe gegaan en die graf beveilig deur die klip te verseël en die wag daar te laat bly."
Die Here Jesus is begrawe. Sy stem klink nie meer op hierdie wêreld nie. De enige stem wat woorde van lewe kan vertel en daardie lewe ook kan gee, swyg. Die kerk en die wêreld wil dat dit so bly. Op die inisiatief van die kerk is 'n wag na die graf gestuur. Die grafte is ook verseël. Die Here Jesus se liggaam moet in die graf bly.
Jesus se leerlinge verwag nie dat hulle Meester weer lewendig sal word nie. By hulle is verslaentheid. Hulle weet nie meer wat die toekoms vir hulle beteken nie. Hulle het so gehoop en verwag en nou is niks meer daarvan oor nie. Hoekom het die Here Jesus na die wêreld gekom? Was hy net 'n goeie mens maar nie God se Seun nie? Was wat die Here Jesus verkondig het grootpratery? So lyk dit op hierdie Saterdag. Hy lê in die graf. Dit het tyd geword om Hom te vergeet en sonder Hom die lewe weer op te vat. Hoe sal die onreg en die dood te eniger tyd van hierdie wêreld verdwyn? Die wag van die owerheid, wat die Here Jesus onregverdig veroordeel het, staan op inisiatief van die kerk, wat jesus veroordeel het, by die graf. Alles wys daarop dat die onreg vir altyd oorwin het.
Die heerlike is dat dit nie daardie Saterdag gebly het nie. Juis as alles daarop wys dat Jesus se lewe nie sinvol was nie bly God se belofte staan dat die Christus uit die dood sal opstaan. Al dink niemand op aarde daaraan nie. Die HERE maak waar wat Hy beloof het! Dit kan die wêreld en die valse kerk, hoe magtig hulle ookal is, nie teenhou nie! Ons kyk uit na môre!